Έχοντας στην κατοχή μου πολλά κινητά και από τα τρία λειτουργικά, το τελευταίο είναι ένα Huawei mate s. Θα ξεκινήσω από τα θετικά: Ποιότητα και υλικά κατασκευής από τα κορυφαία, οθόνη πολύ καλή, σήμα πολύ καλό, μπαταρία βγάζει την ημέρα άνετα με όλα ανοιχτά, χωρίς ίχνος lag ,τα πάντα λειτουργούν άψογα. Το δαχτυλικό αποτύπωμα δουλεύει πολύ καλά φτάνει να βάζεις σωστά τι δάκτυλο στον αισθητήρα. Στις ρυθμίσεις υπάρχουν πολλά ενδιαφέροντα,χρόνο να έχεις να ασχοληθείς. Τα αρνητικά του τηλεφώνου που εντόπισα είναι: ΚΑΜΕΡΑ  Είναι ελάχιστα καλύτερη από το Microsoft 640XL που έχω για δεύτερη συσκευή ενώ υπολείπεται κατά πολύ από το note 3 (συσκευή του 2013). Ειδικά σε συνθήκες χαμηλού φωτισμού χωρίς φλάς δεν τα πάει καθόλου καλά. Δεύτερον το ηχείο μέτριο, με τα ακουστικά όμως πολύ καλό. Ένα άλλο που εντόπισα είναι ότι η φωνητική πληκτρολόγηση υπολείπεται πολύ έναντι του iPhone 6s που έχει η κόρη μου. Γενικά σε αυτά τα χρήματα (300 ευρώ) είναι πολύ καλή επιλογή φτάνει να αντέξει στο χρόνο.